## Cenník

## služieb súvisiacich s poskytovaním zdravotnej starostlivosti

Za zdravotnú starostlivosť hradenú z verejného zdravotného poistenia pacient (poistenec ZP s platným poistením) neplatí.

Rozsah zdravotnej starostlivosti uhrádzanej na základe verejného zdravotného poistenia ustanovuje zákon č. 577/2004 Z. z. v platnom znení.

Poistenec, ktorý nezaplatil príslušnej zdravotnej poisťovni preddavok na poistné za tri mesiace v príslušnom kalendárnom roku, nedoplatok za poistné alebo úhradu za zdravotnú starostlivosť, má právo len na poskytnutie neodkladnej zdravotnej starostlivosti.

**Od poistenca, ktorý má zmluvný vzťah s jednou zo zdravotných poisťovní sa nepožaduje úhrada za zdravotnú starostlivosť, ak je zdravotná starostlivosť plne uhrádzaná na základe verejného zdravotného poistenia.**

Úhrady za nižšie uvedené výkony sú v súlade so zákonom č. 576/2004 Z.z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov, zákonom č. 578/2004 Z.z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov, zákonom č. 577/2004 Z.z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov, ktorými sa vymedzujú rozsahy výkonov, a podľa Obchodného zákonníka č. 513/1991 Z.z. a zákona č. 18/1996 Z.z. o cenách v znení neskorších predpisov a nariadenia vlády SR č. 777/2004 Z.z. o výške úhrady poistenca za služby súvisiace s poskytovaním zdravotnej starostlivosti.

**POISTENEC PLATÍ:**

* zákonom stanovené poplatky za služby súvisiace so zdravotnou starostlivosťou (výška úhrady je stanovená Nariadením vlády SR č.722/2004 Z. z. a  zákonom č.577/2004 Z. z.)
	+ vyšetrenie v ústavnej pohotovostnej službe,
	+ poplatok za prepravu dopravnou zdravotnou službou,
	+ pobyt sprievodcu pacienta
* ako samoplatca za zdravotné výkony poskytované osobám s platným zdravotným poistením
	+ ak sú poskytované nad rámec verejného zdravotného poistenia (nadlimitné výkony) na žiadosť osoby,
	+ bez indikácie lekára na žiadosť osoby (napr. rehabilitačné služby).
* ako samoplatca za zdravotné výkony poskytované osobám bez platného zdravotného poistenia na žiadosť osoby,
* ide napríklad o starostlivosť poskytnutú cudzincom bez EU preukazu poistenia, ktorá nie je považovaná za neodkladnú,
* ako samoplatca za nadštandardné služby nehradené z verejného zdravotného poistenia (administratívne, stravovacie, ubytovacie, reklamné a iné služby viac menej komerčného rázu),
* zväčša sa jedná o rôzne služby zdravotníckeho i nezdravotníckeho charakteru, ktorých neposkytnutie nezníži kvalitu poskytnutej zdravotnej starostlivosti, ani pacienta neohrozí, ale môže najmä uľahčiť a zjednodušiť jeho liečbu či pobyt v zdravotníckom zariadení.

***Poistenec s EU preukazom***

Pacienti poistení v zahraničí v rámci štátov EÚ sú povinní preukázať sa európskou kartou poistenia (EU preukaz poistenca), platnou v čase ošetrenia alebo hospitalizácie. EU preukaz môže byť nahradený aj náhradným certifikátom vystaveným na obdobie poskytnutia zdravotného výkonu. Takýto pacienti uhrádzajú všetku zdravotnú starostlivosť (ZS) s výnimkou neodkladnej ZS. EU preukaz ani náhradný certifikát sa nevzťahuje na zdravotnú starostlivosť, pre ktorú pacient zámerne vycestoval do SR.

V prípadoch ambulantného vyšetrenia **bez platného EU preukazu** **je požadovaná úhrada** v plnej sume poskytnutej zdravotnej starostlivosti. Pacient zaplatí požadovanú sumu a  faktúru si môže dať v krajine poistenia refundovať.

**Poskytnutie výpisu zo zdravotnej dokumentácie podľa § 24 ods. 4.**

Poskytovateľ je povinný na základe písomného (mimo písm.a.) vyžiadania poskytnúť výpis zo ZD v rozsahu, ktorý priamo súvisí s účelom vyžiadania:

1. registrovanému občanovi po preukázaní sa povolávacím rozkazom na odvod na účely odvodu a vojakovi v zálohe po predložení písomného vyžiadania územnej vojenskej správy na účely prieskumu jeho zdravotnej spôsobilosti,
2. príslušnému orgánu na účely sociálnej pomoci, štátnej sociálnej dávky alebo služieb zamestnanosti podľa osobitných predpisov,
3. inšpektorátu práce a orgánom dozoru podľa osobitných predpisov na účely vyšetrovania pracovného úrazu alebo choroby z povolania,
4. príslušnému orgánu na účely medzištátneho osvojenia dieťaťa,
5. osobám oprávneným nahliadať do ZD, ak rozsah vyžiadanie nepresahuje rozsah sprístupňovania údajov zo ZD týmto osobám,
6. súdu na účely trestného konania alebo občianskeho súdneho konania,
7. lekárovi pracovnej zdravotnej služby na účel posúdenia zdravotnej spôsobilosti na prácu.

V Banskej Bystrici dňa 2.11.2021

Ing. Bc. Ľudmila Svätojánska Kiňová, MBA Ing. Martin Naništa

konateľka konateľ

**Cenník platených zdravotných výkonov poskytovaných v pneumologickej a ftizeologickej ambulancii**



**Zoznam služieb súvisiacich s poskytovaním zdravotnej starostlivosti**

****